Lionel Messining “El-Klasiko”dagi golsiz seriyasi 6 o‘yinga yetdi

“Barselona” jamoasi hujumchisi Lionel Messining “El-Klasiko”dagi golsiz seriyasi 6 o‘yinga yetdi. Bu haqda “Sports.uz” xabar bermoqda.

Kecha, 3-dekabr kuni “Real”ga qarshi kechgan navbatdagi “El-Klasiko”da 29 yoshli argentinalik futbolchi maydonga tushib, 90 daqiqa to‘liq harakat qildi. Uchrashuv 1:1 hisobida yakun topdi.
Kataloniyaliklarning yagona goliga Luis Suares mualliflik qildi, “Real” safida Serxio Ramos javob to‘pini kiritdi.
Qayd etish joiz, Lionel Messi 21 ta gol bilan “El-Klasiko” tarixidagi eng yaxshi to‘purar bo‘lib turibdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.